CELEX: 32009D0027
Language: hu
Date: 2009-01-12 00:00:00
Title: 2009/27/EK: A Bizottság határozata ( 2009. január 12. ) a Bulgária és Románia csatlakozási okmányához tartozó VI. melléklet függelékének egyes bolgár tejfeldolgozó létesítmények tekintetében történő módosításáról (az értesítés a C(2008) 9000. számú dokumentummal történt) (EGT-vonatkozású szöveg)

15.1.2009   
            
            
               HU
            
            
               Az Európai Unió Hivatalos Lapja
            
            
               L 10/23
            
         
      A BIZOTTSÁG HATÁROZATA
   
   (2009. január 12.)
   a Bulgária és Románia csatlakozási okmányához tartozó VI. melléklet függelékének egyes bolgár tejfeldolgozó létesítmények tekintetében történő módosításáról
   (az értesítés a C(2008) 9000. számú dokumentummal történt)
   (EGT-vonatkozású szöveg)
   (2009/27/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel Bulgária és Románia csatlakozási okmányára és különösen annak VI. melléklete 4. fejezete B. szakasza f) bekezdésének első albekezdésére,
   mivel:
   
               (1)
            
            
               Bulgária és Románia csatlakozási okmánya átmeneti időszakokat biztosított Bulgária számára annak érdekében, hogy egyes tejfeldolgozó létesítményei megfeleljenek az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (1) követelményeinek.
            
         
               (2)
            
            
               A csatlakozási okmány VI. mellékletének függelékét a 2007/26/EK (2), a 2007/689/EK (3), a 2008/209/EK (4), a 2008/331/EK (5), a 2008/547/EK (6), a 2008/672/EK (7) és a 2008/827/EK (8) bizottsági határozat módosította.
            
         
               (3)
            
            
               Bulgária garanciákat adott arra vonatkozóan, hogy négy tejfeldolgozó létesítményben lezárult a korszerűsítési folyamat, és ezek most már teljes mértékben megfelelnek a közösségi jogszabályoknak. E létesítmények közül háromnak engedélye van megfelelő és nem megfelelő nyers tej fogadására és elkülönítés nélküli feldolgozására. Ezeket a létesítményeket ezért fel kell venni a VI. melléklet függelékének I. fejezetében található listára. Egy létesítménynek engedélye van megfelelő és nem megfelelő nyers tej fogadására és két külön gyártósoron történő feldolgozására. Ezt a létesítményt fel kell venni a VI. melléklet függelékének II. fejezetében található listára.
            
         
               (4)
            
            
               Az I. fejezetben felsorolt egyik tejfeldolgozó létesítmény csak megfelelő nyers tejet fog feldolgozni, ezért uniós tejfeldolgozó létesítményként lesz jóváhagyva. Ezt a létesítményt ezért törölni kell a VI. melléklet függelékének I. fejezetében található listából.
            
         
               (5)
            
            
               A Bulgária és Románia csatlakozási okmányához tartozó VI. melléklet függelékét tehát ennek megfelelően módosítani kell.
            
         
               (6)
            
            
               Az ebben a határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Bulgária és Románia csatlakozási okmányához tartozó VI. melléklet függeléke e határozat mellékletének megfelelően módosul.
   2. cikk
   Ennek a határozatnak a címzettjei a tagállamok.
   
      Kelt Brüsszelben, 2009. január 12-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 139., 2004.4.30., 55. o.
   
      (2)  HL L 8., 2007.1.13., 35. o.
   
      (3)  HL L 282., 2007.10.26., 60. o.
   
      (4)  HL L 65., 2008.3.8., 18. o.
   
      (5)  HL L 114., 2008.4.26., 97. o.
   
      (6)  HL L 176., 2008.7.4., 11. o.
   
      (7)  HL L 220., 2008.8.15., 27. o.
   
      (8)  HL L 294., 2008.11.1., 9. o.
   
      MELLÉKLET
      A Bulgária és Románia csatlakozási okmányához tartozó VI. melléklet függelékének I. fejezete az alábbi bejegyzésekkel egészül ki:
      
         
                     No
                  
                  
                     Állat-egészségügyi szám
                  
                  
                     A létesítmény neve
                  
                  
                     Város/utca vagy falu/régió
                  
               
                     „13.
                  
                  
                     BG 1512033
                  
                  
                     ET »Voynov-Ventsislav Hristakiev«
                  
                  
                     s. Milkovitsa
                     obsht. Gulyantsi
                  
               
                     14.
                  
                  
                     BG 1612020
                  
                  
                     ET »Bor-Chvor«
                  
                  
                     s. Dalbok izvor
                     obsht. Parvomay
                  
               
                     15.
                  
                  
                     BG 1612013
                  
                  
                     »Polidey-2« OOD
                  
                  
                     s. Domlyan”
                  
               
      A Bulgária és Románai csatlakozási okmányához tartozó VI. melléklet függelékének I. fejezetéből az alábbi bejegyzést el kell hagyni:
      
         
                     No
                  
                  
                     Állat-egészségügyi szám
                  
                  
                     A létesítmény neve
                  
                  
                     Város/utca vagy falu/régió
                  
               
                     „2.
                  
                  
                     BG 2012022
                  
                  
                     »Bratya Zafirovi« OOD
                     gr. Sliven
                     ul. »Treti mart« 7
                  
                  
                     gr. Sliven
                     Industrialna zona Zapad”
                  
               
      A Bulgária és Románai csatlakozási okmányához tartozó VI. melléklet függelékének II. fejezete az alábbi bejegyzéssel egészül ki:
      
         
                     No
                  
                  
                     Állat-egészségügyi szám
                  
                  
                     A létesítmény neve
                  
                  
                     Város/utca vagy falu/régió
                  
               
                     „15.
                  
                  
                     BG 2812003
                  
                  
                     »Balgarski yogurt« OOD
                  
                  
                     s. Veselinovo,
                     obl. Yambolska”